stanford-oval/wikipedia huggingface dataset:
โรงเรียนบรรจงรัตน์
ประวัติ

ชื่อของโรงเรียนได้จากผู้ให้กำเนิดโรงเรียน คือ  นางบรรจง  สุวรรณรัตน์  ตัวอาคารเรียนที่สร้างเป็นครั้งแรกจำลองแบบมาจากโรงเรียนอนุบาลละอออุทิศ กรุงเทพฯ เปิดสอนเมื่อวันที่  18 พฤษภาคม 2507 ชั้นอนุบาล 1-2  โดยมีนางสาววิมล สุวรรณรัตน์  เป็นผู้รับใบอนุญาต  ผู้จัดการและครูใหญ่  รับนักเรียนทั้งประจำและไปกลับ มีนักเรียน  130 คน ครู 6 คน
ปีการศึกษา 2508  ได้ขออนุญาตเปลี่ยนแปลงกิจการมาเป็นโรงเรียนราษฎร์ระดับประถมศึกษาใช้ชื่อว่า "โรงเรียนบรรจงรัตน์" เปิดทำการสอนตั้งแต่ชั้นอนุบาลถึงชั้นประถมศึกษา  โดยเปิดชั้นประถมศึกษาเพิ่มขึ้นปีละชั้นเรียนจนถึงชั้นประถมศึกษาตอนปลาย
ปีการศึกษา  2509  สร้างอาคารเรียนชั้นประถมศึกษาขึ้น 1 หลัง เป็นอาคาร 2 ชั้น ครึ่งตึกครึ่งไม้ ยาว 44 เมตร   จำนวน 12 ห้องเรียน
ปีการศึกษา  2511  สร้างอาคารเรียนต่อเติมตามแนวเดียวกันอีก 8 ห้องเรียน
ปีการศึกษา  2513  สร้างอาคารหอพักขึ้น 1 หลัง เป็นอาคาร 2 ชั้น ครึ่งตึกครึ่งไม้ ยาว 27 เมตร
ปีการศึกษา  2514  เป็นปีแรกที่โรงเรียนมีนักเรียนระดับประถมศึกษาครบชั้น นักเรียนชั้นประถมศึกษาปีที่ 7      รุ่นแรกสอบได้ยกชั้น และได้คะแนนยอดเยี่ยมของจังหวัดลพบุรี
ปีการศึกษา  2516  สร้างโรงอาหารและโรงครัว โดยมีห้องสมุดอยู่ชั้นบน
ปีการศึกษา  2517  โรงเรียนได้รับรางวัลคะแนนยอดเยี่ยมของจังหวัดลพบุรี ในโครงการวิจัยประสิทธิภาพโรงเรียนประถมศึกษา ของกรมสามัญศึกษา
ปีการศึกษา  2518  ได้รับการรับรองวิทยะฐานะเทียบเท่ามาตรฐานของโรงเรียนรัฐบาล
ปีการศึกษา  2521  สร้างอาคารชั้นประถมศึกษาตอนปลายเป็นอาคารตึก 2 ชั้น ตามแบบ 505      ของกรมสามัญศึกษา  จำนวน 6 ห้องเรียน และมีห้องประชุมขนาด 8.5 x 36.00 เมตร      อยู่ชั้นล่างของอาคาร
ปีการศึกษา  2525  รื้ออาคารอนุบาลที่สร้างครั้งแรกออก สร้างอาคารอนุบาลใหม่ เป็นอาคารตึก 2 ชั้น      ใช้เป็นอาคารอำนวยการและห้องเรียนชั้นอนุบาลขนาด 7.00 x 9.00 เมตร จำนวน  16      ห้องเรียน
ปีการศึกษา  2526  ส่งนักเรียนเข้าสอบชิงทุนพระราชทานเป็นปีแรก เด็กหญิงวรารัตน์ อิทธิวิบูลย์      นักเรียนชั้นประถมศึกษาปีที่ 6 / 2 ได้รับทุนรางวัลพระราชทาน
ปีการศึกษา  2527  โรงเรียนได้รับการคัดเลือกจากกระทรวงศึกษาธิการ      ให้เป็นโรงเรียนที่ได้รับรางวัลพระราชทาน ประเภทโรงเรียนประถมศึกษาขนาดใหญ่      (รับรางวัลพระราชทานจากสมเด็จพระเทพรัตนราชสุดา สยามบรมราชกุมารี
ส่งนักเรียนเข้าสอบชิงทุนพระราชทาน เด็กหญิงกนกพรรณ  เสลา นักเรียนชั้นประถมศึกษาปีที่      6/2 ได้รับทุนรางวัลพระราชทานของเขตการศึกษา 6
ปีการศึกษา 2528  ส่งนักเรียนเข้าประกวดมารยาท เด็กชายปรัชญา  ฉิมเล็ก นักเรียนชั้นประถมศึกษาปีที่ 6/2     ได้รับโล่รางวัลที่ 1 "เนื่องในการประกวดมารยาทเยาวชนในสถานศึกษาในระดับจังหวัด”      จากสำนักงานคณะกรรมการวัฒนธรรมแห่งชาติ
ปีการศึกษา 2529  สร้างอาคารหอประชุมตามแบบ 005/27 ของกรมสามัญศึกษา ขนาด 21 x 40 เมตร      ใช้เป็นอาคารอเนกประสงค์ ขยายเนื้อที่บริเวณโรงเรียนด้านทิศเหนือ 1 ไร่      ปรับปรุงบ้านพักชั้นเดียว 3 หลัง ให้เป็นที่เรียนของนักเรียนเตรียมอนุบาล หลังละ 1 ห้องเรียน
ส่งนักเรียนเข้าแข่งขันตอบปัญหาศีลธรรม ระดับประถมศึกษา ได้รับโล่รางวัลชนะเลิศ  จากกรมการศาสนา
สัญลักษณ์โรงเรียน

รูปกระต่าย หมายถึง ปีนักษัตรผู้ก่อตั้งโรงเรียน
ปรัชญาของโรงเรียน คุณธรรม นำวิชาการ
ดอกไม้ประจำโรงเรียน ดอกเฟื่องฟ้า
สีประจำสถาบัน เขียว - ขาว
บุคลากรดีเด่น

| ลำดับ | รางวัล | หน่วยงาน |
| --- | --- | --- |
| 1 | นายศักดิ์ชัย กล่ำนาค และนางนงนภัส แก้วมาเมือง ได้รับรางวัลผู้บังคับบัญชาลูกเสือดีเด่น | สำนักงานเขตพื้นที่การศึกษาประถมศึกษาลพบุรี เขต 1 |
| 2 | นางวัชรี แสวงเจริญ นางนฤมล สวนพันธ์และว่าที่ร้อยตรีสมชาย ม่วงลอง ได้รับรางวัลครูสอนดีและรับทุนรางวัลคนละ 10,000 บาท | เทศบาลเมืองลพบุรี |
| 3 | นางนฤมล สวนพันธ์และนางอภิญลักษณ์ พุกอิ่ม ได้รับรางวัลดีเด่น การประกวดสื่อการเรียนการสอนภาษาไทยณ โรงเรียนเมืองใหม่ (ชลอราษฎร์รังสฤษฎ์) | สำนักงานเขตพื้นที่การศึกษาประถมศึกษาลพบุรี เขต 1 |
| 4 | นายยุทธศักดิ์ ดิษเจริญ ได้รับประกาศเกียรติคุณผู้บังคับบัญชาลูกเสือดีเด่น | สำนักงานเขตพื้นที่การศึกษาประถมศึกษาลพบุรี เขต 1 |
| 5 | นางอรุณศรี ยาคำ ได้รับโล่ครูผู้มีจรรยามารยาทดีเด่นของชมรมการศึกษาเอกชน | จังหวัดลพบุรี |
| 6 | นายศราวุธ แสวงเจริญ ได้รับโล่ครูดีเด่นของชมรมการศึกษาเอกชน จังหวัดลพบุรี | ชมรมการศึกษาเอกชน จังหวัดลพบุรี |
| 7 | นางสาวสงกรานต์ กันอุปัทว์ ได้รับเกียรติบัตรครูผู้สอนดีเด่นของศูนย์ลวะปุระ | สำนักงานเขตพื้นที่การศึกษาประถมศึกษาลพบุรี เขต 1 |
| 8 | นางรสริน ช้อยแสง ได้รับเกียรติบัตรผู้ช่วยผู้อำนวยดีเด่นของศูนย์ลวะปุระ ประจำปี 2553 | สำนักงานเขตพื้นที่การศึกษาประถมศึกษาลพบุรี เขต 1 |
ความภาคภูมิใจของสถานศึกษา

เด็กหญิงนันทิพร สงวนวงษ์ เด็กหญิงนาตาชา มหิเมือง ได้รับรางวัลรองชนะเลิศอันดับที่ 1 ระดับประเทศ การประกวดเขียนเรื่องจากภาพ
เด็กหญิงณภัทร วงษ์พะยอม ได้รับรางวัลเหรียญทองระดับประเทศ ในการแข่งขันเล่านิทานประเภทออทิสติก ในงานศิลปหัตถกรรมนักเรียน ครั้งที่ 60
เด็กชายปฏิพัฒน์ พิณศรี ได้รับรางวัลเหรียญทองระดับประเทศ ในการประกวดคัดลายมือ ประเภทพิการบกพร่องทางร่างกาย ในงานศิลปหัตถกรรมนักเรียนครั้งที่ 60
เด็กหญิงฟ้าใหม่ อินทรพล ได้รับรางวัลชมเชยอันดับ 1 จากการประกวดบรรยายธรรมระดับประเทศ รับโล่พระราชทานจากสมเด็จพระเทพรัตนราชสุดาฯ สยามบรมราชกุมารี
เด็กหญิงวรัชยา สาราทิศ ได้รับพระราชทานโล่รางวัลชนะเลิศ อันดับ 2 ระดับประเทศ จากสมเด็จพระเทพรัตนราชสุดา สยามบรมราชกุมารี การประกวดบรรยายนักเรียนระดับประถมศึกษาตอนต้น งานสัปดาห์ส่งเสริมพระพุทธศาสนา เนื่องในเทศกาลวิสาขบูชา ประจำปี 2554
เด็กหญิงวนัชพร เตชะวัฒนวรรณา เด็กหญิงสิริวรรณ ภู่พลายงาม ได้รับรางวัลรองชนะเลิศ อันดับ 2 ระดับประเทศ กิจกรรมเขียนเรื่องจากภาพ ป.1-3 ในการแข่งขันทักษะภาษาไทย ตามโครงการรักษ์ภาษาไทย เนื่องในวันภาษาไทยแห่งชาติ ปี 2555
เด็กหญิงภูริชญา แย้มอำพล ได้รับรางวัลชมเชยอันดับ 7 ระดับประเทศ การประกวดบรรยายธรรมนักเรียน ระดับประถมศึกษาตอนปลาย งานสัปดาห์ส่งเสริมพระพุทธศาสนา เนื่องในเทศกาลวิสาขบูชา พุทธศักราช 2555 ในหัวข้อ “ผู้ประพฤติธรรม นำมาซึ่งความสามัคคี”
เด็กหญิงณัฏฐินิชา เดชสนธิ ได้รับรางวัลชมเชยอันดับ 1 ระดับประเทศ จากสมเด็จพระเทพรัตนราชสุดาฯ สยามบรมราชกุมารี ในงานสัปดาห์ส่งเสริมพระพุทธศาสนา เนื่องในเทศกาลวิสาขบูชา พุทธศักราช 2555 ในหัวข้อ “เยาวชนไทย ห่างไกลยาเสพติด”
ศิษย์เก่าดีเด่น

พ.ต.ท.ยุทธศิลป์ คัตตะพันธ์ ข้าราชการตำรวจ สังกัดตำรวจภูธรจังหวัดลพบุรี
อรวรรณ ไทยวานิช อัยการจังหวัด สำนักงานอัยการคุ้มครองสิทธิและบังคับคดีจังหวัดลพบุรี
ดร.ไพฑูรย์ มหาพัณณาภรณ์ นักการทูตชำนาญการที่ปรึกษาสำนักนายกรัฐมนตรี
กรรณชนม์ (ใจบุญ) ปิ่นแก้ว หัวหน้าสถานสงเคราะห์คนชราบ้านลพบุรี
พิสุทธิ์ เพียรมนกุล หน่วยสื่อสารองค์กรและวิรัชกิจ คณะวิศวกรรมศาสตร์ จุฬาลงกรณ์มหาวิทยาลัย ภาควิชาวิศวกรรมสิ่งแวดล้อม คณะวิศวกรรมศาสตร์ จุฬาลงกรณ์มหาวิทยาลัย
สุนิสา ปัญจมะวัต วิทยากรอิสระสำหรับหน่วยงานต่างๆ ในหัวข้อ : การพูดในที่ชุมชน การเป็นพิธีกรอาชีพและ การสร้างแรงบันดาลใจ
ดูเพิ่ม

รายชื่อโรงเรียนในจังหวัดลพบุรี
แหล่งข้อมูลอื่น

เว็บไซต์โรงเรียนบรรจงรัตน์
Facebook โรงเรียนบรรจงรัตน์
Twitter โรงเรียนบรรจงรัตน์
Youtube โรงเรียนบรรจงรัตน์
สำนักงานส่งเสริมสังคมแห่งการเรียนรู้และคุณภาพเยาวชน (สสค.)[ลิงก์เสีย] ครั้งแรกในไทย “อาเซียนเพชรยอดมงกุฎ” เน้นสอบ “คิดวิเคราะห์ ไม่ท่องจำ”
oknation ธรรมคุ้มครองชีวิต (วิมล ดุลยากร)
palungjit.org “ธรรมะ”เยียวยา..มะเร็ง
สุรสิทธิ์ นมัสโก ประมวลภาพศึกษาดูงานโรงเรียนบรรจงรัตน์จังหวัดลพบุรี
LOPBURI HUB CONNECTED LOPBURI[ลิงก์เสีย] ข้อมูลติดต่อโรงเรียนบรรจงรัตน์ ลพบุรี
หนังสือพิมพ์วานรนิวส์ เก็บถาวร 2016-05-08 ที่ เวย์แบ็กแมชชีน ครบรอบ 50 ปี โรงเรียนบรรจงรัตน์ โรงเรียนรางวัลพระราชทาน
มหาวิทยาลัยเทคโนโลยีราชมงคลกรุงเทพ ศูนย์เทคนิคกรุงเทพฯ

| --- | --- |
ประเภท: ศูนย์การศึกษา
ที่ตั้ง: เลขที่ 2 ถนนนางลิ้นจี่ แขวงทุ่งมหาเมฆ เขตสาทร กรุงเทพมหานคร 10120
เว็บไซต์: www.rmutk.ac.th

มหาวิทยาลัยเทคโนโลยีราชมงคลกรุงเทพ ศูนย์เทคนิคกรุงเทพฯ เป็นศูนย์การศึกษาในสังกัดของมหาวิทยาลัยเทคโนโลยีราชมงคลกรุงเทพ ในอดีตเคยมีสถานะเป็นวิทยาลัยเทคนิคกรุงเทพฯ และวิทยาเขตเทคนิคกรุงเทพฯตามลำดับ เป็นวิทยาลัยเทคนิคเปิดสอนการเรียนการสอนระดับ ประกาศนียบัตรวิชาชีพชั้นสูง (ปวส.) เป็นแห่งแรกในประเทศไทย สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ได้มีการปรับปรุงโครงสร้างการบริหารและ การจัดการศึกษาภายในกรมอาชีวศึกษา และกระทรวงศึกษาธิการหลายครั้ง กระทั่งในปี พ.ศ. 2518 จึงได้โอนมาสังกัดวิทยาลัยเทคโนโลยีและอาชีวศึกษา และเป็นชื่อเป็น วิทยาเขตเทคนิคกรุงเทพฯ
ต่อมาในปี พ.ศ. 2548 ได้มีการจัดตั้งมหาวิทยาลัยเทคโนโลยีราชมงคล จำนวน 9 แห่งทั่วประเทศไทย ส่งผลให้วิทยาเขตเทคนิคกรุงเทพฯ ได้รับรวมเข้ากับสถาบันเทคโนโลยีราชมงคล วิทยาเขตบพิตรพิมุข มหาเมฆ และวิทยาเขตพระนครใต้ จัดตั้งเป็นมหาวิทยาลัยเทคโนโลยีราชมงคลกรุงเทพ ปัจจุบันไม่มีสถานะเป็นวิทยาเขต
รายนามผู้อำนวยการ

หลวงปราโมทย์จรรยาวิภาช (ปราโมทย์ จันทวิมล) ผู้อำนวยการคนแรกของวิทยาลัยเทคนิค (พ.ศ. 2495 - 2496)
อาจารย์ สนั่น  สุมิตร ผู้อำนวยการคนที่ 2 (พ.ศ. 2496 - 2499)
อาจารย์ สุต  เหราบัตย์ ผู้อำนวนการคนที่ 3 (พ.ศ. 2499 - 2511)
อาจารย์ พงศ์พัน  วรสุนทรโรสถ ผู้อำนวยการคนที่ 4 (พ.ศ. 2511 - 2516)
อาจารย์ ปราโมทย์  กิตติพงศ์ ผู้อำนวยการคนที่ 5 (พ.ศ. 2516 - 2517)
อาจารย์ เอกชัย  สุนทรพงศ์ ผู้อำนวยการคนที่ 6 (พ.ศ. 2517 - 2521)
อาจารย์ นคร  ศรีวิจารณ์ ผู้อำนวยการคนที่ 7 (พ.ศ. 2521 - 2530)
อาจารย์ ชัยสวัสดิ์  เทียนวิบูลย์ ผู้อำนวยการคนที่ 8 (พ.ศ. 2530 - 2531)
อาจารย์ สุพรรณ  ถึงสุข ผู้อำนวยการคนที่ 9 (พ.ศ. 2531)
อาจารย์ สกุล  เวชกร ผู้อำนวยการคนที่ 10 (พ.ศ. 2531 - 2538)
อาจารย์ ชาญวุฒิ  แก่นจันดา ผู้อำนวยการคนที่ 11 (พ.ศ. 2538 - 2542)
อาจารย์ ประพันธ์  วิชาศิลป์ ผู้อำนวยการคนที่ 12 (พ.ศ. 2542 - 2543)
อาจารย์ ฉัตรชัย  เธียรหิรัญ ผู้อำนวยการคนที่ 13 (พ.ศ. 2543 - 2544)
อาจารย์ ประทวน  กลิ่นจำปา ผู้อำนวยการคนที่ 14 (พ.ศ. 2544 - 254x)
คณะและสาขาวิชาที่เปิดสอน มทร.กรุงเทพ

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  คณะวิศวกรรมศาสตร์ แบ่งเป็น 3 ภาควิชา  ภาควิชาวิศวกรรมไฟฟ้าและโทรคมนาคม แบ่งเป็น 2 สาขาวิชา  สาขาวิศวกรรมไฟฟ้า  สาขาวิชาวิศวกรรมอิเล็คทรอนิคส์และโทรคมนาคม  ภาควิชาวิศวกรรมเครื่องกลและอุตสาหการ แบ่งเป็น 3 สาขาวิชา  สาขาวิชาวิศวกรรมเครื่องกล  สาขาวิชาวิศวกรรมอุตสาหการ  สาขาวิชาวิศวกรรมเคมี  ภาควิชาวิศวกรรมโยธา แบ่งเป็น 2 สาขาวิชา  สาขาวิชาวิศวกรรมโยธา  สาขาวิชาวิศวกรรมสำรวจ |  คณะครุศาสตร์อุตสาหกรรม แบ่งเป็น 2 ภาควิชา  ภาควิชาเทคโนโลยีอุตสาหกรรม แบ่งเป็น 5 สาขาวิชา  สาขาวิชาเทคโนโลยีคอมพิวเตอร์  สาขาวิชาเทคโนโลยีโลหการ  สาขาวิชาเทคโนโลยีอุตสาหการ  สาขาวิชาเทคโนโลยีเครื่องกล  สาขาวิชาบริหารงานก่อสร้าง  ภาควิชาครุศาสตร์อุตสาหกรรม แบ่งเป็น 3 สาขาวิชา  สาขาวิชาเทคนิคศึกษา  สาขาวิชาวิศวกรรมเครื่องกล  สาขาวิศวกรรมอุตสาหการ |  คณะเทคโนโลยีคหกรรมศาสตร์ แบ่งเป็น 3 บัณฑิต  คหกรรมศาสตรบัณฑิต แบ่งเป็น 6 สาขาวิชา  สาขาวิชาอาหารและโภชนาการ  สาขาวิชาธุรกิจอาหาร  สาขาวิชาเทคโนโลยีเสื้อผ้าและแพทเทิร์น  สาขาวิชาธุรกิจเสื้อผ้า  สาขาวิชาคหกรรมศาสตร์ศึกษา  สาขาวิชาคหกรรมศาสตร์ทั่วไป - ธุรกิจงานประดิษฐ์  วิทยาศาสตรบัณฑิต แบ่งเป็น 2 สาขาวิชา  สาขาวิชาวิทยาศาสตร์และเทคโนโลยีการอาหาร  สาขาวิชาพัฒนาผลิตภัณฑ์อาหาร  เทคโนโลยีบัณฑิต แบ่งเป็น 1 สาขาวิชา  สาขาวิชาการออกแบบแฟชั่น |  คณะศิลปศาสตร์ แบ่งเป็น 1 บัณฑิต  ศิลปศาสตรบัณฑิต แบ่งเป็น 6 สาขาวิชา  สาขาวิชาการท่องเที่ยว  สาขาวิชาการโรงแรม  สาขาวิชาการพัฒนาผลิตภัณฑ์ภูมิปัญญาไทย  สาขาวิชาภาษาญี่ปุ่น  สาขาวิชาภาษาจีนเพื่อการสื่อสาร  สาขาวิชาภาษาอังกฤษเพื่อการสื่อสารสากล |  คณะอุตสาหกรรมสิ่งทอ  แบ่งเป็น 3 สาขาวิชา  สาขาวิชาออกแบบสิ่งทอและแฟชั่น  สาขาวิชาวิศวกรรมเคมีสิ่งทอ  สาขาวิชาวิศวกรรมสิ่งทอ |  คณะบริหารธุรกิจ  แบ่งเป็น 7 สาขาวิชา  สาขาวิชาการตลาด  สาขาวิชาการเงิน  สาขาวิชาการบัญชี  สาขาวิชาการจัดการ  สาขาวิชาระบบสารสนเทศฯ  สาขาวิชาการประเมินราคาทรัพย์สิน  สาขาวิชาภาษาอังกฤษธุรกิจ  สาขาวิชาเทคโนโลยีสารสนเทศทางธุรกิจ |  คณะวิทยาศาสตร์และเทคโนโลยี  แบ่งเป็น 11 สาขาวิชา  สาขาวิชาเทคโนโลยีการโทรทัศน์และวิทยุกระจายเสียง  สาขาวิชาเทคโนโลยีการถ่ายภาพและภาพยนตร์  สาขาวิชาออกแบบผลิตภัณฑ์อุตสาหกรรม  สาขาวิชาเคมี  สาขาวิชาเทคโนโลยีเครื่องเรือน  สาขาวิชาเทคโนโลยีการพิมพ์  สาขาวิชาวิทยาการคอมพิวเตอร์  สาขาวิชาชีววิทยา  สาขาวิชาเทคโนโลยีและการจัดการความปลอดภัยของอาหาร  สาขาวิชาฟิสิกส์  สาขาวิชาคณิตศาสตร์ |  International College (วิทยาลัยนานาชาติ) แบ่งเป็น 2 บัณฑิต  บริหารธุรกิจบัณฑิต แบ่งเป็น 4 สาขาวิชา  สาขาวิชา Marketing  สาขาวิชา Information Systems  สาขาวิชา Accounting  สาขาวิชา International Business Management  ศิลปศาสตรบัณฑิต แบ่งเป็น 1 สาขาวิชา  สาขาวิชา Tourism and Hospitality   |
แหล่งข้อมูลอื่น

หนังสือ ภาพเก่า เล่าอดีต [ISBN : 974-416-433-6] พ.ศ. 2545, สถาบันเทคโนโลยีราชมงคล วิทยาเขตเทคนิคกรุงเทพฯ
| ด ค กมหาวิทยาลัยเทคโนโลยีราชมงคลกรุงเทพ |
| --- | --- |
คณะ: วิศวกรรมศาสตร์ • วิทยาศาสตร์และเทคโนโลยี • เทคโนโลยีคหกรรมศาสตร์ • บริหารธุรกิจ • ครุศาสตร์อุตสาหกรรม • ศิลปศาสตร์ • อุตสาหกรรมสิ่งทอ
วิทยาลัย: วิทยาลัยนานาชาติ
สถาบัน: สถาบันการบิน • สถาบันวิจัยแฟชั่นแห่งประเทศไทย • สถาบันวิจัยและพัฒนา
หมวดหมู่ • โครงการ • สถานีย่อย
ใบอนุญาตประกอบวิชาชีพทางการศึกษา

ใบอนุญาตประกอบวิชาชีพทางการศึกษา เป็นหลักฐานการอนุญาตให้ผู้ประกอบวิชาชีพควบคุมตามมาตรา 43 แห่งพระราชบัญญัติสภาครูและบุคลากรทางการศึกษา พ.ศ. 2546 เป็นผู้มีสิทธิ์ในการประกอบวิชาชีพ ซึ่งได้แก่ ครู ผู้บริหารสถานศึกษา ผู้บริหารการศึกษา และบุคลากรทางการศึกษาอื่น ซึ่งหน่วยงานที่มีหน้าที่ในการออกใบอนุญาตฯ คือ คุรุสภา
ใบอนุญาตประกอบวิชาชีพครู
ประเภทของใบอนุญาต

ใบอนุญาตประกอบวิชาชีพครู
ใบอนุญาตประกอบวิชาชีพผู้บริหารสถานศึกษา
ใบอนุญาตประกอบวิชาชีพผู้บริหารการศึกษา
ใบอนุญาตประกอบวิชาชีพบุคลากรทางการศึกษาอื่น
ผู้มีสิทธิขอขึ้นทะเบียนรับใบอนุญาต > ครู

ครูซึ่งเป็นสมาชิกคุรุสภา ตามพระราชบัญญัติครู พุทธศักราช 2488 อยู่แล้วก่อนวันที่ 12 มิถุนายน พ.ศ. 2546 ได้แก่ ข้าราชการครู ตามพระราชบัญญัติระเบียบข้าราชการครู พ.ศ. 2523 พนักงานครูเทศบาล ข้าราชการกรุงเทพมหานคร ซึ่งดำรงตำแหน่งประจำในสถานศึกษาของกรุงเทพฯ
ผู้ทำการสอนในสถานศึกษาที่อยู่ในความควบคุมของกระทรวงศึกษาธิการ และได้รับเงินเดือนประจำครูซึ่งเป็นสมาชิกคุรุสภา ตามพระราชบัญญัติครู พุทธศักราช 2488 อยู่แล้วก่อน วันที่ 12 มิถุนายน พ.ศ. 2546 ซึ่งต่อมาลาออกหรือเกษียณอายุราชการ หรือพ้นจากหน้าที่ครู
ผู้ที่ประกอบวิชาชีพครู ซึ่งบรรจุและแต่งตั้งตั้งแต่วันที่พระราชบัญญัติสภาครูและ บุคลากรทางการศึกษา พ.ศ. 2546 ใช้บังคับ หรือวันที่ 12 มิถุนายน พ.ศ. 2546 และมีวุฒิปริญญาทางการศึกษา หรือปริญญาอื่นที่ ก.ค. กำหนดให้เป็นคุณวุฒิที่ใช้ในการบรรจุและแต่งตั้งเป็นข้าราชการครูก่อนวันที่พระราชบัญญัติสภาครูและบุคลากรทางการศึกษา พ.ศ. 2546 ใช้บังคับ
ครูอัตราจ้าง ตามสัญญาจ้างที่มีวุฒิทางการศึกษา หรือปริญญาอื่นที่ ก.ค.กำหนดให้เป็นคุณวุฒิที่ใช้ในการบรรจุและแต่งตั้งเป็นข้าราชการครู ก่อนวันที่พระราชบัญญัติสภาครูและบุคลากรทางการศึกษา พ.ศ. 2546 ใช้บังคับ
ผู้ประสงค์จะประกอบวิชาชีพครู ได้แก่ ผู้ที่ยังไม่ได้ประกอบวิชาชีพครูที่มีความประสงค์จะประกอบวิชาชีพครู และมีวุฒิปริญญาทางการศึกษา หรือปริญญาอื่นที่ ก.ค. กำหนดให้เป็นคุณวุฒิที่ใช้ในการบรรจุและแต่งตั้งเป็นข้าราชการครูก่อนวันที่พระราชบัญญัติสภาครูและบุคลากรทางการศึกษา พ.ศ. 2546 ใช้บังคับ
ผู้มีสิทธิขอขึ้นทะเบียนรับใบอนุญาต > ผู้บริหารสถานศึกษา

ผู้ประกอบวิชาชีพผู้บริหารสถานศึกษา ได้แก่ ผู้ที่ดำรงตำแหน่งเป็น ผู้บริหารสถานศึกษา และรองผู้บริหารสถานศึกษา หรือผู้ช่วยผู้บริหารการศึกษา เช่น ครูใหญ่ ผู้ช่วยครูใหญ่ อาจารย์ใหญ่ ผู้ช่วยอาจารย์ใหญ่ ผู้อำนวยการ รองผู้อำนวยการ หรือผู้ช่วยผู้อำนวยการสถานศึกษา เป็นต้น
ผู้มีสิทธิขอขึ้นทะเบียนรับใบอนุญาต > ผู้บริหารการศึกษา

ผู้ประกอบวิชาชีพผู้บริหารการศึกษา ได้แก่ ผู้ที่ดำรงตำแหน่งเป็นผู้ทำหน้าที่เกี่ยวกับการให้การศึกษาที่ไม่สังกัดโรงเรียน วิทยาลัย หรือสถานศึกษาที่เรียกชื่ออย่างอื่นของกระทรวงศึกษาธิการในระดับเขตพื้นที่การศึกษา
ผู้มีสิทธิขอขึ้นทะเบียนรับใบอนุญาต > บุคลากรทางการศึกษาอื่น

ผู้ประกอบวิชาชีพบุคลากรทางการศึกษาอื่น ตามที่กำหนดในกฎกระทรวง
แหล่งข้อมูลอื่น

http://www.ksp.or.th เก็บถาวร 2006-08-13 ที่ เวย์แบ็กแมชชีน
| ด ค กใบอนุญาตประกอบวิชาชีพของไทย |
| --- | --- |
 โรคศิลปะ  เวชกรรม  ทันตกรรม  สัตวแพทย์  เภสัชกรรม  การพยาบาลและผดุงครรภ์  เทคนิคการแพทย์  กายภาพบำบัด  แพทย์แผนไทยและแพทย์แผนไทยประยุกต์  สาธารณสุขชุมชน  ทนายความ  วิศวกรรมควบคุม  สถาปัตยกรรม  ทางการศึกษา  วิทยาศาสตร์และเทคโนโลยีควบคุม 
หมวดหมู่
โรงเรียนพระแม่สกลสงเคราะห์

| โรงเรียนพระแม่สกลสงเคราะห์ Beata Maria Virginis Omnis Gratiae Mediatricis Pramaesakolsongkroh School |
| --- | --- |
ตราประจำโรงเรียนฯ
ที่ตั้ง

179/7 หมู่ 5 ตำบลโสนลอย อำเภอบางบัวทอง จังหวัดนนทบุรี 11110
ข้อมูล
ชื่ออื่น: พ.ม.
ประเภท: สหศึกษา
สถาปนา: 22 เมษายน ค.ศ. 1946  (พ.ศ. 2489)
ผู้ก่อตั้ง: มุขนายกเรอเน แปร์รอส
หน่วยงานกำกับ: สำนักงานคณะกรรมการการศึกษาเอกชน มิสซังโรมันคาทอลิกกรุงเทพฯ
ผู้อำนวยการ: เซอร์มาร์กาเร็ต รัตนาวงศ์ไชยา
ระดับปีที่จัดการศึกษา: อนุบาล ประถมศึกษา มัธยมศึกษา
สี: ฟ้า-ขาว
เพลง: พระแม่สกลสงเคราะห์ มาร์ชพระแม่ฯ
เว็บไซต์: www.pms.ac.th
โรงเรียนพระแม่สกลสงเคราะห์ เป็นโรงเรียนสหศึกษา ในความดูแลของคณะภคินีเซนต์ปอล เดอ ชาร์ตร เขตมิสซังกรุงเทพฯ สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ เปิดสอนในระดับชั้นอนุบาล ถึงชั้นมัธยมศึกษาปีที่ 6 มีกำเนิดมาจาก โรงเรียนแม่พระสกลสงเคราะห์ ที่บาทหลวงบรัวซาร์ อธิการโบสถ์วัดพระแม่สกลสงเคราะห์องค์แรกจัดตั้งขึ้น เมื่อปี ค.ศ. 1924 (พ.ศ. 2467) ต่อมา คุณพ่อตาปี อธิการโบสถ์องค์ถัดมาได้เปลี่ยนเป็นชื่อโรงเรียนที่ใช้มาจนปัจจุบัน
สัญลักษณ์ประจำโรงเรียน > พระนางมารีอา

พระนางมารีย์พรหมจารี พระมารดาของพระเยซูผู้เป็นพระบุตรพระเป็นเจ้า ซึ่งพระองค์ส่งมาจุติในพระครรภ์ของพระนาง ซึ่งเป็นองค์อุปถัมภ์โบสถ์และโรงเรียน
สัญลักษณ์ประจำโรงเรียน > ตราประจำโรงเรียน

เป็นภาพพระนางมารีอา ผายมือทั้งสอง แผ่พระหรรษทาน ประทับยืนบนลูกโลก ที่มีตัวเลขอารบิก ปีคริสต์ศักราชที่ก่อตั้งโรงเรียนฯ อยู่ตอนล่างของตรา โดยมีรวงข้าวขึ้นจากฝั่งซ้ายและขวา ขนาบโอบทั้งสองข้างเป็นรูปครึ่งวงกลม ทั้งหมดอยู่ภายในรูปวงกลมชั้นใน ถัดออกมาเป็นชื่อโรงเรียนอยู่ครึ่งบน และอำเภอกับจังหวัดที่ตั้งโรงเรียนอยู่ครึ่งล่าง โดยทั้งสองส่วนคั่นไว้ด้วยดวงดาวเปล่งรัศมี อยู่ภายในรูปวงกลมอีกชั้นหนึ่ง ทั้งนี้ อาจมีคติพจน์ขนาบโอบอยู่ที่ส่วนล่างสุดของตราหรือไม่ก็ได้ โดยองค์ประกอบทั้งหลายนั้น มีความหมายดังนี้
พระนางมารีอาแผ่พระหรรษทาน ประทับยืนบนลูกโลก หมายถึง การให้ความอุปถัมภ์อย่างกว้างขวาง ด้วยพระหฤทัยดีกับทุกคน ไม่จำกัดว่าจะเป็นบุคคล กลุ่มคน ชนชั้น สีผิว หรือสถานที่ใด
รวงข้าว หมายถึง ความเจริญเติบโต และการพัฒนาแห่งชีวิตมนุษย์ ทั้งในเรื่องความรู้ สติปัญญา ศีลธรรม คุณธรรม จริยธรรม และเรื่องอื่นที่จำเป็นอย่างครบถ้วน ซึ่งเป็นผลจากพระหรรษทานที่ได้รับการอุปถัมภ์จากพระนางมารีอา
อนึ่ง รูปแบบเดิมของตราประจำโรงเรียนเป็นรูปวงรี แต่มีองค์ประกอบที่สำคัญ เช่นเดียวกับตราประจำโรงเรียนในปัจจุบัน ต่อมา เซอร์ราแชล วรนุช ศิริกรกุล ครูใหญ่ของโรงเรียนในขณะนั้น มีดำริในการปรับเปลี่ยนรูปทรงของตราให้เป็นวงกลม พร้อมทั้งจัดองค์ประกอบให้อยู่ในตำแหน่งที่สวยงามยิ่งขึ้น โดยตราแบบปัจจุบันนี้ เริ่มใช้มาตั้งแต่ปี ค.ศ. 1989 (พ.ศ. 2532)
สัญลักษณ์ประจำโรงเรียน > คติพจน์ประจำโรงเรียน

เมตตาธรรม นำสันติสุข
สัญลักษณ์ประจำโรงเรียน > ปรัชญาการศึกษาของโรงเรียน

ความสุภาพและความรู้ นำสู่ความรักและการพัฒนา เพื่อบรรลุความจริงสูงสุดแห่งชีวิตมนุษย์
สัญลักษณ์ประจำโรงเรียน > สีประจำโรงเรียน

โรงเรียนพระแม่สกลสงเคราะห์ มีสีฟ้า และสีขาว เป็นสีประจำโรงเรียน ที่มีความหมายดังนี้
สีฟ้า หมายถึง สุภาพ พากเพียร และ สร้างสรรค์
สีขาว หมายถึง ศาสนา คุณธรรม และ สันติภาพ
สัญลักษณ์ประจำโรงเรียน > ต้นไม้ประจำโรงเรียน

ต้นหางนกยูง เป็นต้นไม้ใหญ่ที่มีอายุมากที่สุดในโรงเรียน ปลูกไว้ที่ริมคลองขุนพระพิมลราชา บริเวณอาคารเรียนไม้เดิม ซึ่งปัจจุบันเป็นบริเวณใกล้กับสนามฟุตบอล สืบเนื่องจากอุทกภัยครั้งใหญ่ ในเขตอำเภอบางบัวทอง เมื่อปี ค.ศ. 1995 (พ.ศ. 2538) และเกิดซ้ำอีกในปี ค.ศ. 1998 (พ.ศ. 2541) จึงส่งผลให้ต้นหางนกยูงที่เก่าแก่ เป็นสัญลักษณ์สำคัญของโรงเรียนมาเนิ่นนาน ต้องยืนต้นตาย และยังไม่ได้ถูกถอนออกไปเพื่อเป็นสัญลักษณ์ของโรงเรียนต่อไป
สัญลักษณ์ประจำโรงเรียน > เพลงประจำโรงเรียน

โรงเรียนพระแม่สกลสงเคราะห์ มีเพลงประจำโรงเรียน ที่ใช้ในโอกาสแตกต่างกันอยู่สองเพลงและเพลงที่แต่งขึ้นใหม่สองเพลง
ดังนี้
เพลง “พระแม่สกลสงเคราะห์” ซึ่งเริ่มใช้บรรเลงภายในโบสถ์มาก่อน มักนำมาใช้ในพิธีการสำคัญต่างๆและเป็นทางการ
เพลง “มาร์ชพระแม่” ที่แต่งขึ้นใหม่สำหรับโรงเรียนโดยเฉพาะ มักใช้กับพิธีการของนักเรียน ตลอดจนกิจกรรมเชียร์กีฬาต่างๆและทุกวันศุกร์
เพลง  "รำวงฟ้าขาว" เป็นเพลงที่ใช้เวลาเรียกแถว
เพลง  "บทเพลงสถาบัน"เป็นเพลงที่ใช้เวลาเรียกแถว
คณะผู้บริหารโรงเรียน

โรงเรียนพระแม่สกลสงเคราะห์ มีคณะผู้บริหารในชุดปัจจุบัน (ค.ศ. 2021; พ.ศ. 2564) ประกอบด้วย
บาทหลวงสำรวย กิจสำเร็จ แทนผู้รับใบอนุญาต
เซอร์มาร์กาเร็ต รัตนาวงศ์ไชยา ผู้อำนวยการและผู้จัดการ
ดูเพิ่ม

วัดพระแม่สกลสงเคราะห์
แหล่งข้อมูลอื่น

เว็บไซต์อย่างเป็นทางการ
โรงเรียนพระแม่สกลสงเคราะห์ เก็บถาวร 2009-07-06 ที่ เวย์แบ็กแมชชีน
ข้อมูลโรงเรียน เก็บถาวร 2008-10-16 ที่ เวย์แบ็กแมชชีน จากเว็บไซต์ฝ่ายการศึกษา อัครสังฆมณฑลกรุงเทพฯ
โรงเรียนพระแม่สกลสงเคราะห์ ที่เฟซบุ๊ก
แผนที่และภาพถ่ายทางอากาศของ โรงเรียนพระแม่สกลสงเคราะห์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°54′57″N 100°25′00″E﻿ / ﻿13.915833°N 100.416667°E﻿ / 13.915833; 100.416667
| ด ค กสถานศึกษาในเครือคณะภคินีเซนต์ปอล เดอ ชาร์ตร |
| --- | --- | --- |
| โรงเรียนของคณะฯ |  อัสสัมชัญคอนแวนต์  ซางตาครู้สคอนแวนท์  เซนต์โยเซฟคอนเวนต์  เซนต์ฟรังซีสซาเวียร์คอนแวนต์  เซนต์โยเซฟ นครสวรรค์  เซนต์ปอลคอนแวนต์  เซนต์โยเซฟ ระยอง  เซนต์โยเซฟ บางนา  เซนต์โยเซฟ ศรีเพชรบูรณ์  เซนต์โยเซฟ ทิพวัล  เซนต์โยเซฟ เกาะสมุย  เซนต์ปอล หนองคาย  โรซารีโอวิทยา  เซนต์โยเซฟ เพชรบุรี  เซนต์โยเซฟ ท่าแร่  อัสสัมชัญคอนแวนต์ สีลม  เจ้าฟ้าอุบลรัตน์  เซนต์โยเซฟ แม่ระมาด  เซนต์ฟรังซีสเซเวียร์ เมืองทองธานี  อัสสัมชัญคอนแวนต์ ลำนารายณ์  เซนต์โยเซฟ แม่แจ่ม  อัสสัมชัญคอนแวนต์ ลพบุรี  |  |
| บริหารโดยคณะฯ |  เซนต์แอนโทนี  มารดานฤมล  มารีย์วิทยา  พระแม่สกลสงเคราะห์  ภัทรวิทยา  เซนต์หลุยส์ศึกษา  อนุบาลนิจจานุเคราะห์  ซางตาครู้สศึกษา  วิทยาลัยเซนต์หลุยส์  พระมารดานิจจานุเคราะห์  ศีลรวี  สันติวิทยา  ยอแซฟอุปถัมภ์ แผนกหญิง  ปรีชาญาณศึกษา  โรงพยาบาลเซนต์หลุยส์  โรงพยาบาลเซนต์เมรี่  |  |
ราชอาณาจักรบัลแกเรีย

อาณาจักรซาร์บัลแกเรีย (บัลแกเรีย: Царство България, อักษรโรมัน: Tsarstvo Balgariya), หรือเรียกอีกอย่างหนึ่งว่า อาณาจักรซาร์บัลแกเรียที่สาม (บัลแกเรีย: Трето Българско Царство, อักษรโรมัน: Treto Balgarsko Tsarstvo), ในบางครั้งถ้าแปลเป็นภาษาอังกฤษจะกลายเป็น ราชอาณาจักรบัลแกเรีย (บัลแกเรีย: Крáлство България, อักษรโรมัน: Kralstvo Balgariya) เป็นราชอาณาจักรที่ปกครองด้วยระบอบราชาธิปไตยภายใต้รัฐธรรมนูญในภูมิภาคยุโรปตะวันออกเฉียงใต้ ราชอาณาจักรประกาศจัดตั้งขึ้นเมื่อวันที่ 5 ตุลาคม (ตามปฏิทินจูเลียน 22 กันยายน) ค.ศ. 1908 เมื่อรัฐบัลแกเรียยกสถานะจากราชรัฐไปเป็นอาณาจักรซาร์
โดยซาร์เฟอร์ดินานด์เป็นผู้ก่อตั้งราชวงศ์บัลแกเรีย ได้รับสวมมงกุฎเป็นซาร์ตามคำประกาศอิสรภาพ ซาร์เฟอร์ดินานด์มีแผนการที่จะผนวกดินแดนภายในคาบสมุทรบอลข่านที่มีชาวบัลแกเรียส่วนใหญ่อาศัยอยู่ (ดินแดนที่ถูกบัลแกเรียยึดครอง และถูกส่งมอบโดยจักรวรรดิออตโตมันตามสนธิสัญญาเบอร์ลิน)
ราชอาณาจักรแทบจะทำสงครามกับประเทศรอบข้างอยู่ตลอดเวลาการดำรงอยู่ จนถึงขนาดที่ได้รับสมญานามว่า "ปรัสเซียแห่งบอลข่าน" เป็นเวลาหลายปีที่บัลแกเรียระดมกองทัพที่มีประชากรมากกว่า 1 ล้านคน จากประชากรประมาณ 5 ล้านคน และในช่วงทศวรรษที่ 1910 บัลแกเรียได้เข้าร่วมสงครามครั้งสำครัญอยู่สามครั้ง – ทั้งสงครามครั้งแรกและครั้งที่สองของสงครามบอลข่าน และสงครามโลกที่หนึ่ง ภายหลังจากสงครามโลกครั้งที่หนึ่งยุติลง บัลแกเรียจึงถูกห้ามไม่ให้มีทหารและปลดอาวุธทั้งหมดโดยฝ่ายสัมพันธมิตร ทำให้แผนการในการรวมชาติบัลแกเรียล้มเหลว
ไม่กี่ทศวรรษถัดมา บัลแกเรียได้เข้าร่วมสงครามโลกครั้งที่สองโดยอยู่ฝ่ายอักษะ เพื่อต้องการรวมชาติบัลแกเรียอีกครั้ง และเช่นเคย บัลแกเรียได้พ่ายแพ้ในสงคราม และได้เปลี่ยนฝั่งไปอยู่ฝ่ายสัมพันธมิตรในปี ค.ศ. 1944 ต่อมาในปี ค.ศ. 1946 ระบอบราชาธิปไตยถูกล้มเลิก ส่งผลทำให้กษัตริย์ซาร์พระองค์สุดท้ายทรงลี้ภัย และราชอาณาจักรถูกเปลี่ยนไปเป็นสาธารณรัฐประชาชนบัลแกเรีย
ระเบียงภาพ

ราชอาณาจักรบัลแกเรียในปี ค.ศ. 1942
การเสียดินแดนของราชอาณาจักรบัลแกเรีย ตามสนธิสัญญาเนอยี-ซูร์-แซน
เขตแดนของราชอาณาจักรบัลแกเรียตั้งแต่ปี ค.ศ. 1941–1944
ดูเพิ่ม

พระเจ้าซาร์เฟอร์ดินานด์ที่ 1 แห่งบัลแกเรีย
พระเจ้าซาร์บอริสที่ 3 แห่งบัลแกเรีย
สงครามบอลข่าน
ประวัติศาสตร์บัลแกเรีย
ประวัติศาสตร์บัลแกเรีย (ค.ศ. 1878–1946)
เชิงอรรถ

42°42′N 23°19′E﻿ / ﻿42.700°N 23.317°E﻿ / 42.700; 23.317
วัดตาลเตี้ย

| วัดตาลเตี้ย |
| --- | --- |

ชื่อสามัญ: วัดตาลเตี้ย
ที่ตั้ง: หมู่ 1 ตำบลตาลเตี้ย อำเภอเมืองสุโขทัย จังหวัดสุโขทัย 64220
ประเภท: วัดราษฎร์
นิกาย: เถรวาท
เจ้าอาวาส: พระอธิการโน้ม  ปโมทิโต
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดตาลเตี้ย เป็นวัดในพระพุทธศาสนา เป็นวัดราษฎร์ สังกัดคณะสงฆ์มหานิกาย ตั้งอยู่ที่ หมู่ที่ 1 ตำบลตาลเตี้ย อำเภอเมืองสุโขทัย จังหวัดสุโขทัย เป็นวัดที่มีความสำคัญมานับแต่อดีตในฐานะที่เป็นศูนกลางชุมชน รวมทั้งมีหลักฐานทางโบราณคดีเป็นเจดีย์เก่าสมัยสุโขทัยตอนปลายในบริเวณวัด รวมทั้งมีวัดร้างที่มีประวัติการสืบค้นการสร้างนับแต่ครั้งกรุงสุโขทัยตอนปลายด้วยเช่นกัน อาทิ วัดนครยศ และ วัดคลองโบสถ์ เป็นต้น
ประวัติ

วัดตาลเตี้ยเป็นวัดที่มีหลักฐานว่าประชาชนร่วมกันสร้างตั้งแต่ประมาณ พ.ศ. 2100 โดยชื่อวัดตั้งตามหมู่บ้านที่ตั้ง ซึ่งในบริเวณดังกล่าวจะเป็นดงตาลเตี้ยที่ขึ้นตามธรรมชาติจำนวนมาก หมู่บ้านและวัดจึงตั้งชื่อตามสภาพแวดล้อม วัดตาลเตี้ยมีที่ดินตั้งวัด ประมาณ  20 ไร่ 3 งาน 35 ตารางวา  ประมาณ พ.ศ. 2130 ได้รับพระราชทานวิสุงคามสีมา